คือเมื่อคืนวันที่13กุมภาพันธ์65 ผมได้ไปนอนกับแฟน ซึ่งมีอยู่ช่วงหนึ่งที่ผมขอให้แฟนช่วยตัวเอง และผมนั้นได้เปิดหนัง18+ดูไปด้วย แล้วให้แฟนช่วยจนเสร็จ แล้วก็มีน้ำอสุจิหลั่งออกมา ต่อจากนั้นผมก็ใช้มือของผมเล่นโทรศัพท์ตามปกติ แล้วอีกสักพักผมก็ไปช่วยแฟนบ้าง แต่แฟนไม่เสร็จ พวกเราก็เลยนอน ทีนี้มาตอนเช้า แฟนผมก็คิดมาก กลัวท้อง ผมเลยอยากสอบถามว่ามีโอกาสท้องมั้ยครับ ซึ่งผมไม่ได้เป็นคนช่วยตัวเอง แต่แฟนทำให้จนเสร็จ แต่ผมก็จำไม่ได้ว่าหลังจากนั้นได้ไปจับน้ำอสุจิมั้ย แฟนมีประจำเดือนล่าสุดคือช่วงประมาณวันที่6/2/65ครับ
สวัสดีค่ะ การมีเพศสัมพันธ์แบบที่ไม่ได้มีการสอดใส่อวัยวะเพศชายเข้าไปในอวัยวะเพศหญิงเลย เป็นแค่การใช้มือกันภายนอกเท่านั้น แทบจะไม่มีโอกาสทำให้เกิดการตั้งครรภ์ได โดยปกติแล้วตัวอสุจิหากอยู่ในสภาพแวดล้อมที่ไม่เหมาะสม คือไม่ใช่ภายในร่างกายมนุษย์ทันทีนั้น ก็มักจะตายไปอย่างรวดเร็วภายในไม่กี่นาทีเท่านั้นจากที่กล่าวมา โอกาสการตั้งครรภ์จึงมีได้น้อยมากๆ แต่หลังจากนี้หากจะมีเพศสัมพันธ์แบบสอดใส่ แม้ไม่ลึก ไม่นาน ให้ใส่ถุงยางอนามัยเพื่อป้องกันเอาไว้ทุกครั้งค่ะ หรือกินยาคุมแบบแผงรายเดือน ฉีดยาคุม ฝังยาคุมเพื่อป้องกันไว้ก่อนทุกครั้งค่ะ